Αυτό το λήμμα αφορά το σωματείο καλαθοσφαίρισης.  Για το ποδοσφαιρικό σωματείο, δείτε: Α.Π.Ο. Άρης Χολαργού.  
Για άλλες χρήσεις, δείτε: Άρης.  

Ο **Αθλητικός Καλαθοσφαιρικός Όμιλος Άρης Χολαργού** είναι ελληνικός αθλητικός σύλλογος που δραστηριοποιείται στην περιοχή του Χολαργού, όπου και βρίσκεται η έδρα του, το Κλειστό Γυμναστήριο Χολαργού «Αντώνης Τρίτσης». Επίσημο έτος ίδρυσής του είναι το 1989 και στο έμβλημά του εμφανίζεται ο θεός Άρης. Αγωνίζεται με χρώματα το κίτρινο και το μαύρο. Διατηρεί κατ' αποκλειστικότητα τμήματα καλαθοσφαίρισης για αθλήτριες όλων των ηλικιακών ομάδων: ακαδημίες, παγκορασίδων, κορασίδων, νεανίδων και γυναικών.

Τμήμα καλαθοσφαίρισης γυναικών
------------------------------

### Ιστορική αναδρομή

Η πράξη ίδρυσης του συλλόγου υπεγράφη το 1989 στη συνοικία του Χολαργού.

#### Πρώτα βήματα στην Ε.Σ.Κ.Α. (1990-1996)

Ξεκίνησε την αγωνιστική του πορεία στα γήπεδα της Ε.Σ.Κ. Αττικής, κατακτώντας το Πρωτάθλημα της Γ' Κατηγορίας Γυναικών για την αγωνιστική περίοδο 1990-91. Την επόμενη χρονιά, 1991-92, ακολούθησε δεύτερη διαδοχική πρωτιά και άνοδος, αυτή τη φορά στο πλαίσιο της Β' Κατηγορίας.

Ακολούθησε μια τετραετία παραμονής στην Α' Κατηγορία, από το φθινόπωρο του 1992 μέχρι την άνοιξη του 1996, οπότε και η ομάδα του Χολαργού κατέκτησε το Πρωτάθλημα. Κατ' επέκταση κέρδισε και εισιτήριο ανόδου σε Εθνική Κατηγορία για πρώτη φορά στην ιστορία της και συγκεκριμένα στη σήμερα ανενεργή Β' Εθνική Κατηγορία.

#### Άνοδος στη Β' Εθνική (1996-2001)

Στο επίπεδο αυτό παρέμεινε για τα επόμενα πέντε χρόνια διεκδικώντας το καλύτερο δυνατό αποτέλεσμα στους αγώνες του Ομίλου Νότου, ξεκινώντας από την αγωνιστική περίοδο 1996-97 και φτάνοντας μέχρι την περίοδο 2000-01. Τη χρονιά 1999-00 κλήθηκε να αντιμετωπίσει εννέα αντιπάλους απέναντι στους οποίους συνέλεξε 8 νίκες, 9 ήττες και 1 μηδενισμό. Κατετάγη στην 7η θέση της τελικής κατάταξης αποφεύγοντας τον υποβιβασμό. Ο Άρης δε στάθηκε, ωστόσο, το ίδιο τυχερός και την επόμενη χρονιά, 2000-01, οπότε και ολοκλήρωσε τις αγωνιστικές του υποχρεώσεις εντός της ζώνης του υποβιβασμού. Αυτή τη φορά τον όμιλο συνέθεσαν δώδεκα ομάδες με εκείνη του Χολαργού να συγκεντρώνει 7 νίκες και 15 ήττες. Η κατάληψη της 10ης θέσης οδήγησε τον Άρη στο οικείο του τοπικό πρωτάθλημα μετά το τέλος της περιόδου.

#### Εδραίωση σε εθνικό επίπεδο (1996-2001)

Η παραμονή του Άρη στην Α' Κατηγορία της Ε.Σ.Κ. Αττικής αποδείχθηκε σύντομη αυτή τη φορά, εφόσον με μόλις μία ήττα παθητικό αναδείχθηκε Πρωταθλητής την περίοδο 2001-02. Αυτό είχε και το φυσικό αποτέλεσμα της επιστροφής του στη Β' Εθνική Κατηγορία.

Την περίοδο 2002-03 συγκέντρωσε 13 νίκες και 7 ήττες απέναντι σε έντεκα αντιπάλους, ολοκληρώνοντας τις αγωνιστικές του υποχρεώσεις στην 4η θέση του Ομίλου Νότου. Το καλοκαίρι αυτό έλαβαν χώρα αναδιαρθρώσεις στα εθνικά πρωταθλήματα από την Ε.Ο.Κ. στο πλαίσιο των οποίων η Β' Εθνική καταργήθηκε. Το φθινόπωρο του 2003 η ομάδα του Χολαργού εντάχθηκε στο δυναμικό του Ομίλου Νότου της Α2 Εθνικής Κατηγορίας. Η χρονιά 2003-04 αποδείχθηκε εξέχουσας σημασίας για το σύλλογο καθώς μετά το πέρας αυτής βρέθηκε στην κορυφή του βαθμολογικού πίνακα με μία μόλις ήττα και κατ' επέκταση στο δυναμικό της Α1 Εθνικής Κατηγορίας για πρώτη φορά στην ιστορία του συλλόγου. Μέχρι σήμερα ο Άρης αποτελεί και τη μοναδική ομάδα του Χολαργού που έχει ποτέ αγωνιστεί σε κορυφαίο διασυλλογικό επίπεδο στο άθλημα που εκπροσωπεί.

#### Μέγιστη ακμή (2004-2008)

Στην παρθενική της περίοδο στη μεγάλη κατηγορία, 2004-05, η ομάδα συγκέντρωσε 7 νίκες και 19 ήττες, καταλαμβάνοντας τη 13η και προτελευταία θέση της τελικής βαθμολογικής κατάταξης. Η επίδοση αυτή δεν ήταν αρκετή να συγκρατήσει την ομάδα στην κατηγορία. Σε ό,τι αφορά στο θεσμό του Κυπέλλου Ελλάδος, αγωνίστηκε σε μόλις έναν αγώνα, στο πλαίσιο της 1ης Αγωνιστικής της Β' Φάσης, όπου και ηττήθηκε από τον Αστέρα Εξαρχείων με σκορ 75-68.

Την επόμενη αγωνιστική περίοδο, 2005-06, ο Άρης Χολαργού κατάφερε να ανατρέψει τη δυσάρεστη κατάσταση ανακτώντας το χαμένο έδαφος: η κατάκτηση εκ νέου του Πρωταθλήματος της Α2 Εθνικής, με απολογισμό 24 νίκες και 2 ήττες απέναντι σε δεκατρείς αντιπάλους, επέτρεψε την επιστροφή του στην Α1 Εθνική, όπου και καθιερώθηκε τα επόμενα χρόνια. Μαχητικότητα επέδειξε και στο Κύπελλο, αποκλείοντας διαδοχικά την Ε.Α. Πατρών (σκορ 59-44) και τους Άγιους Ανάργυρους (σκορ 53-61) προτού υποκύψει στο πλαίσιο της 3ης Αγωνιστικής της Α' Φάσης στην πίεση του Παναθηναϊκού (σκορ 56-63).

Τη χρονιά 2006-07 το δυναμικό της Α1 Εθνικής συνέθεσαν 14 σύλλογοι, ανάμεσα στους οποίους βρέθηκε και ο Άρης. Με απολογισμό 14 νίκες και 12 ήττες έκλεισε τη χρονιά στην 8η θέση της βαθμολογικής κατάταξης ανανεώνοντας την παρουσία του στην κατηγορία για το επόμενο φθινόπωρο. Στη διοργάνωση του Κυπέλλου αγωνίστηκε απευθείας στη Β' Φάση, αν και γνώρισε τον αποκλεισμό στο πρώτου του παιχνίδι με σκορ 54-50 από την Ακαδημία Ηλιούπολης.

Την αγωνιστική περίοδο 2007-08 ο Άρης πέτυχε ένα ακόμη επίτευγμα, αυτό της εξόδου στην Ευρώπη μετά την κατάληψη της 4ης θέσης στην τελική βαθμολογία του εγχώριου Πρωταθλήματος. Ειδικότερα σημείωσε 17 νίκες και 9 ήττες απέναντι σε δεκατρείς διεκδικητές του τίτλου. Την ίδια επίδοση είχαν επίσης ο Αθηναϊκός Βύρωνα και ο Απόλλων Πτολεμαΐδας, οι οποίοι κατετάγησαν στην 3η και 5η θέση αντίστοιχα εξαιτίας των μεταξύ τους αποτελεσμάτων. Σε ό,τι αφορά το θεσμό του Κυπέλλου, ο Άρης δεν πέτυχε για δεύτερη συνεχόμενη χρονιά κάτι αξιοσημείωτο, καθώς ηττήθηκε και πάλι στο πρώτο του παιχνίδι με σκορ 81-72 από τον Απόλλωνα και η πορεία του σταμάτησε στη Β' Φάση.

#### Η κομβική χρονιά (2008-09)

Η πρώτη και μοναδική μέχρι σήμερα συμμετοχή του Άρη σε ευρωπαϊκή διοργάνωσε έλαβε χώρα την περίοδο 2008-09 οπότε και προκρίθηκε στους Ομίλους του EuroCup (δεύτερη τη τάξει διασυλλογική διοργάνωση της FIBA Europe). Αρχικά ξεπέρασε με επιτυχία το εμπόδιο της Mladi Krajisnik, ομάδας με έδρα τη Μπάνια Λούκα της Βοσνίας (83-77 ήττα, 87-53 νίκη). Στη συνέχεια εντάχθηκε στον 7ο Όμιλο της κανονικής περιόδου όπου και αντιμετώπισε σε διπλούς αγώνες την τουρκική Γαλατασαράι με έδρα την Κωνσταντινούπολη, τη γαλλική Μοντβίλ με έδρα την ομώνυμη πόλη και τη μαυροβουνιακή Μπούντουτσνοστ με έδρα την Ποντγκόριτσα. Συγκεντρώνοντας 2 νίκες και 4 ήττες κατετάγη τρίτη στον όμιλο, με την πορεία της στο θεσμό να σταματά στα τέλη Νοεμβρίου.

Στο εγχώριο πρωτάθλημα η ομάδα αντιμετώπισε σοβαρά οικονομικά προβλήματα, τα οποία επιδείνωσε η οικονομική αφαίμαξη των ευρωπαϊκών ταξιδιών. Στις αρχές Ιανουαρίου, οι αθλήτριες του συλλόγου εξέδωσαν ανακοίνωση, με την οποία ζητούσαν από τους διοικούντες να φανούν συνεπείς στις οικονομικές υποχρεώσεις τους. Τελικά πολλές από αυτές αρνήθηκαν να συμμετάσχουν στο πρωτάθλημα με το σύλλογο να αγωνίζεται στις τελευταίες αγωνιστικές με κορίτσια μικρότερων ηλικιών. Η κατάσταση αυτή ήταν και ο λόγος της παραίτησης του προπονητή Άρη Μαυρίδη μετά από τέσσερα χρόνια παρουσίας στο σύλλογο  (τη χρονιά ολοκλήρωσε ο Βασίλης Ξενάρος). Την δε τελευταία αγωνιστική ο σύλλογος δεν παρουσιάστηκε στον αγωνιστικό χώρο με αποτέλεσμα να κατοχυρωθεί ο αγώνας υπέρ της αντίπαλης ομάδας. Κλείνοντας τη χρονιά με 8 νίκες, 17 ήττες και ένα 1 μηδενισμό, ο Άρης κατέλαβε τη 12η θέση της τελικής βαθμολογίας, ενώ το δυναμικό της Α1 Εθνικής συνέθεταν 14 ομάδες. Κατά συνέπεια υποβιβάστηκε, χωρίς να καταφέρει να συνέλθει ποτέ ούτε σε αγωνιστικό ούτε σε οικονομικό επίπεδο. Κατά τη διάρκεια του καλοκαιριού οι διαφορές της διοίκησης με ορισμένες αθλήτριες εκδικάστηκαν ενώπιων του Ανώτατου Συμβούλιου Εκδικάσεως Αθλητικών Διαφορών.

Αξιοσημείωτα, τη χρονιά αυτή η ομάδα σημείωσε την καλύτερη πορεία της στο θεσμό του Κυπέλλου Ελλάδος. Στο πλαίσιο της Β' Φάσης απέκλεισε τον Απόλλωνα Καλαμαριάς με σκορ 75-65, στο πλαίσιο της Γ' Φάσης την Αγία Παρασκευή με σκορ 55-86  και στο πλαίσιο της Δ' Φάσης τη Φ.Ε.Α. με σκορ 51-76. Στη συνέχεια αγωνίστηκε στην τελική φάση, η οποία διεξήχθη υπό τη μορφή Final-4 στο Κλειστό Γυμναστήριο της Ζωφριάς, στα Άνω Λιόσια, στις 7 και 8 Μαρτίου 2009. Με τις εντάσεις στο σύλλογο να αποτελούν καθημερινότητα, στους ημιτελικούς γνώρισε πραγματική συντριβή με αποτέλεσμα 93-23 από το Παλαιό Φάληρο. Στο μικρό τελικό επίσης έχασε με μεγάλη διαφορά από τον Παναθηναϊκό, με το τελικό σκορ να διαμορφώνεται στο 80-43.

#### Προσπάθεια ανάκαμψης (2009-11)

Την αγωνιστική περίοδο 2009-10 η ομάδα του Χολαργού επιχείρησε μια νέα αρχή στο Πρωτάθλημα του Ομίλου Νότου της Α2 Εθνικής Κατηγορίας, καλούμενη να αντιμετωπίσει δεκατρείς συλλόγους. Στην τελική βαθμολογική κατάταξη βρέθηκε στη μέση περίπου, και συγκεκριμένα στην 8η θέση, με συγκομιδή 13 νίκες και 13 ήττες. Στη διοργάνωση του Κυπέλλου παρατάχθηκε απέναντι στον Κτησιφόντα Παιανίας στο πλαίσιο της Α' Φάσης, γνωρίζοντας, ωστόσο, την ήττα-αποκλεισμό με σκορ 50-63.

Την επόμενη χρονιά 2010-11, πάντα στον Όμιλο Νότου της Α2 Εθνικής, ο Άρης σημείωσε αγωνιστική ανάκαμψη ολοκληρώνοντας αισιόδοξα τις αγωνιστικές του υποχρεώσεις στην 3η θέση του τελικού βαθμολογικού πίνακα, απέναντι σε έντεκα ακόμη διεκδικητές. Ο απολογισμός της χρονιάς ήταν 17 νίκες και 5 ήττες. Βάσει της προκήρυξης της Ε.Ο.Κ. συμμετείχε σε έναν ακόμη αγώνα κατάταξης, απέναντι στην ομάδα που κατέλαβε την αντίστοιχη θέση στον Όμιλο Βορρά, την Αναγέννηση Νέου Ρυσίου, για τον καθορισμό της σειράς προτεραιότητας προς κάλυψη τυχόν κενής θέσης στην Α1 Εθνική Κατηγορία Γυναικών, για την περίοδο 2011-12. Νικήτρια αναδείχθηκε η ομάδα του Άρη με σκορ 57-75. Ο Άρης μέσα στη χρονιά συμμετείχε και σε έναν αγώνα για το Κύπελλο Ελλάδος, στο πλαίσιο της Α' Φάσης, όπου την πορεία του στο θεσμό ανέκοψε ο Αστέρας Εξαρχείων με σκορ 59-68.

Παρά τα ικανοποιητικά αγωνιστικά αποτελέσματα, η ομάδα αντιμετώπισε ανυπέρβλητα οικονομικά προβλήματα με αποτέλεσμα να ανακοινώσει επισήμως τον Ιούλιο του 2011 ότι δεν θα συμμετάσχει στο πρωτάθλημα της Α2 Εθνικής της επόμενης χρονιάς. Την περίοδο 2011-12 απείχε εντελώς από κάθε αγωνιστική δραστηριότητα.

#### Περίοδος παρακμής (2012-2015)

Την αγωνιστική περίοδο 2012-13 ο Άρης Χολαργού επανήλθε στην ενεργό δράση, δηλώνοντας συμμετοχή στο Πρωτάθλημα της Β' Κατηγορίας Γυναικών της Ε.Σ.Κ. Αττικής. Οι επιδόσεις του υπήρξαν απογοητευτικές, με την ομάδα να συγκεντρώνει μόλις 1 νίκη σε 22 αγώνες απέναντι σε έντεκα αντιπάλους. Κατά συνέπεια υποβιβάστηκε απευθείας στην αμέσως χαμηλότερη κατηγορία.

Την επόμενη χρονιά, 2013-14, ο σύλλογος έλαβε μέρος στους αγώνες του 2ου Ομίλου της Γ' Κατηγορίας. Έκλεισε τη χρονιά με απολογισμό 15 νίκες και 5 ήττες, ολοκληρώνοντας τις αγωνιστικές του υποχρεώσεις στην 3η θέση της τελικής κατάταξης. Δεν κατόρθωσε να συμμετάσχει στο μπαράζ ανόδου, ανανεώνοντας την παρουσία του στην ίδια κατηγορία από το επόμενο φθινόπωρο.

Κατά την αγωνιστική περίοδο, 2014-15, ο Α.Κ.Ο. Άρης Χολαργού έλαβε μέρος στο Πρωτάθλημα του 2ου Ομίλου της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο με απολογισμό 20 νίκες και 2 ήττες. Σαν αποτέλεσμα κατέλαβε τη 2η θέση της βαθμολογικής κατάταξης πίσω από τον Άγιο Θωμά. Στη συνέχεια αντιμετώπισε σε αγώνα μπαράζ την ομάδα του Παπάγου, η οποία είχε καταταγεί 2η στον άλλο όμιλο της Κατηγορίας. Εκεί γνώρισε την ήττα με σκορ 36-34, αποτυγχάνοντας να ανέλθει για ένα καλάθι στην αμέσως ανώτερη κατηγορία.

Με βάση τις σχετικές αναδιαρθρώσεις των κατηγοριών λόγω μη συμμετοχής ομάδων στις ανώτερες κατηγορίες , η ομάδα του Άρη Χολαργού πήρε το "εισιτήριο" για την Β' Κατηγορία Γυναικών της Ε.Σ.Κ. Ατιικής.

**Περίοδος Ανάκαμψης (2015 - 2017)**

Κατά την αγωνιστική περίοδο, 2015-16, ο Α.Κ.Ο. Άρης Χολαργού έλαβε μέρος στο Πρωτάθλημα του Β' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο με απολογισμό 14 νίκες και 8 ήττες. Σαν αποτέλεσμα κατέλαβε τη 4η θέση της βαθμολογικής κατάταξης Στη συνέχεια αντιμετώπισε σε αγώνα μπαράζ την ομάδα της ΑΕ Εστιας Φιλίας - Θησέας, η οποία είχε καταταγεί 3η στην Βαθμολογία της Κατηγορίας. Εκεί γνώρισε την ήττα με σκορ 60- 57, αποτυγχάνοντας να ανέλθει στην αμέσως ανώτερη κατηγορία.

Την αγωνιστική περίοδο ,2016 -2017 , η ομάδα του Α.Κ.Ο Άρη Χολαργού υπό την καθοδήγηση του Σ. Γεωργουδάκη και Α. Στρατίκη έλαβε μέρος στην Β' Κατηγορία Γυναικών που διοργανώνει η Ε.Σ.Κ. Αττικής. Την χρόνια αυτή η ομάδα είχε απολογισμό 20 νίκες και 2 ήττες, καταλαμβάνοντας την πρώτη θέση της βαθμολογικής κατάταξης εξασφαλίζοντας και την απευθείας άνοδο στην Α' Κατηγορία Γυναικών έχοντας την καλύτερη άμυνα και επίθεση του πρωταθλήματος.

Έδρα του συλλόγου είναι το Κλειστό Γυμναστήριο Χολαργού «Αντώνης Τρίτσης», χωρητικότητας 1.200 θεατών. Πρόεδρος του Διοικητικού Συμβουλίου είναι από τον Οκτώβριο του 2014 η Μαρίσα Αραπούδη, γενικός αρχηγός ο Απόστολος Κιοσές και γενικός έφορος ο Βασίλης Στεφανίδης. Καθήκοντα πρώτου προπονητή έχει αναλάβει ο Σπύρος Γεωργουδάκης με βοηθό την Φάννυ Ροϊδου

**Νέα Πορεία (2017 - έως σήμερα)**

Την αγωνιστική περίοδο ,2017 -2018 , η ομάδα του Α.Κ.Ο Άρη Χολαργού υπό την καθοδήγηση του Σ. Γεωργουδάκη και Φ. Ροϊδου έλαβε μέρος στην Α' Κατηγορία Γυναικών που διοργανώνει η Ε.Σ.Κ. Αττικής. Την χρόνια αυτή η ομάδα είχε απολογισμό 15 νίκες και 5 ήττες, καταλαμβάνοντας την δεύτερη θέση της βαθμολογικής κατάταξης εξασφαλίζοντας την είσοδο στα μπαραζ για μια θέση στην Α'2. Εθνική Κατηγορία. Στα μπαραζ , προκρίθηκε στον τελικό αφού επικράτησε στην πρώτη φαση των μπαραζ επι του ΜΕΛΑΣ Αγ. ΕΛΕΥΘΕΡΙΟΣ με σκορ 51-37 και συμπλήρωσε τρεις νίκες. Στον τελικό των μπαραζ αντιμετώπισε την ομάδα του Α.Ο ΑΜΥΝΤΑ όπου και ηττήθηκε με σκορ 51-43 και κατέλαβε οριστικά την δευτερη θέση. Στον θεσμό του ΚΥΠΕΛΛΟΥ ΕΣΚΑ , η ομάδα του Α.Κ.Ο Άρη Χολαργού έφτασε στους τέσσερις , όπου αντιμετπώπισε ξανά την ομάδα του Α.Ο ΑΜΥΝΤΑ , όπου γνώρισε νέα ήττα με σκορ 51 - 50.

Την αγωνιστική περίοδο ,2018 -2019 , η ομάδα του Α.Κ.Ο Άρη Χολαργού υπό την καθοδήγηση του Σ. Γεωργουδάκη και Φ. Ροϊδου έλαβε μέρος στην Α' Κατηγορία Γυναικών που διοργανώνει η Ε.Σ.Κ. Αττικής και ολοκλήρωση την κανονική διάρκεια του πρωτθληματος καταλαμβάνοντας την δεύτερη θέση, καισ την διαδικασία των μπαράζ μετά τα ανεπιτυχή αποτελέσματα κατέβαλε την Τέταρτη θέση

Την χρονιά αυτή κατέκτησε το ΚΥΠΕΛΛΟ ΓΥΝΑΙΚΩΝ ΕΣΚΑ για πρώτη φορά στην ιστορία του , νικώντας στον μεγάλο τελικό την ομάδα του ΓΑΣ ΕΥΝΙΚΟΥ με σκορ 52-47

Η αγωνιστική περίοδος 2019 -2020 ξεκίνησε για τον Α.Κ.Ο. ΑΡΗ ΧΟΛΑΡΓΟΥ υπο την καθοδήγηση του Σ. Γεωργουδάκη και Φ. Ροϊδου στην Α' Κατηγορία Γυναικών που διοργανώνει η Ε.Σ.Κ. Αττική. Απο τον Ιανουάριο του 2020 ομως, και έπειτα απο την παραίτηση του προπονητικού δίδυμου , την θέση του πρώτου προπονητή ανέλαβε ο Νίκος Βερροιόπουλος. Η χρονια αυτή δυστυχώς δεν ολοκληρώθηκε με την διακοπή του πρωταθλήματος λόγω COVID-19. Παρόλα αυτά όμως , η ομάδα του Α.Κ.Ο ΑΡΗ ΧΟΛΑΡΓΟΥ κατέκτησε για δεύτερη συνεχόμενη χρονία το ΚΥΠΕΛΛΟ ΓΥΝΑΙΚΩΝ ΕΣΚΑ, αφου στον τελικό που πραγματοποιήθηκε στις 27 Φεβρουαρίου στο Κλειστό Γυμναστήριο DEREE επιβλήθηκε του Π.Ο ΑΓΙΟΥ ΘΩΜΑ με 55 - 31

Έδρα του συλλόγου είναι το αναμορφωμένο Κλειστό Γυμναστήριο Χολαργού «Αντώνης Τρίτσης», χωρητικότητας 1.200 θεατών. Πρόεδρος του Διοικητικού Συμβουλίου είναι η κα. Μαρίσα Αραπούδη, την θέση του Αντιπροέδρου ο κ. Θεοδώρου Αλφρέδος και την θέση του Γενικού Γραμματέα κατέχει ο κ. Μωραϊτης Νίκος

### Διακεκριμένες αθλήτριες

|  |  |
| --- | --- |
| * Θάλεια Κασάπογλου
* Ζωή Κεχαγιά
* Σοφία Κυριακοπούλου
* Αριστέα Μαγκλάρα
* Ντένια Μάργαρη
* Μαρία-Ρόζα Μπόνη
* Κωνσταντίνα Ουζούνη
 | * Θεώνη Τζεγιαννάκη
* Κατερίνα Σπαθάρη
* Αλεξία Σπίνου
* Κατερίνα Σωτηρίου
* Μπρουκ Κουίναν
* Τζουλιάνα Μεντιόλα
* Κλόι Κερ
 |

Παραπομπές
----------

1. 1 2 3 4  A.K.O. Aris Holargou, πληροφορίες στην επίσημη ιστοσελίδα της FIBA Europe για την ομάδα που συμμετείχε στο EuroCup Women 2008-09.
2. 1 2 3 4 5 6  «Η ταυτότητα των φιναλίστ», άρθρο στον ιστότοπο WePlayBall.gr, 5 Μαρτίου 2009.
3. 1 2 3 4 5 6 7 8 9 10 11 12 13 14 15 16 17 18  «Αποτελέσματα και Βαθμολογίες Πρωταθλημάτων», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης (πλέον μη διαθέσιμες).
4. ↑  «Η Πορεία του Άρη Χολαργού στο Eurocup», άρθρο στον ιστότοπο WePlayBall.gr, 13 Φεβρουαρίου 2009.
5. ↑  «Φτάνει πια η κοροϊδία», άρθρο στον ιστότοπο του ΣΠΟΡ FM, 4 Ιανουαρίου 2009.
6. ↑  «Νέος προπονητής στον Α.Σ. Ερμής», άρθρο στον ιστότοπο Amarysia.gr, 27 Ιουλίου 2009.
7. ↑  «Στην Α2 γυναικών υποβιβάστηκαν Μέγας Αλέξανδρος, Άρης Χολαργού, Siemens και Καστοριά»[*νεκρός σύνδεσμος*], άρθρο στον ιστότοπο In.gr, Newsroom ΔΟΛ με πληροφορίες: ΑΠΕ-ΜΠΕ, 12 Απριλίου 2009.
8. ↑  «Ανακοίνωση του Άρη Χολαργού»[*νεκρός σύνδεσμος*], άρθρο στον ιστότοπο Sport24.gr, 12 Αυγούστου 2009.
9. ↑  «Δικαιώθηκε η Σοφία Κυριακοπούλου από το ΑΣΕΑΔ!», άρθρο στον ιστότοπο WePlayBall.gr, 1 Οκτωβρίου 2009.
10. ↑  «Με άνεση τα φαβορί», άρθρο στον ιστότοπο του ΣΠΟΡ FM, 28 Σεπτεμβρίου 2008.
11. ↑  «Γυναίκες: Πρόκριση για Αθηναϊκό, ΠΑΟ»[*νεκρός σύνδεσμος*], άρθρο στον ιστότοπο της εφημερίδας «Έθνος», 5 Οκτωβρίου 2008.
12. ↑  «Έγινε... του «διπλού»!», άρθρο στον ιστότοπο Gazzetta.gr, 5 Οκτωβρίου 2008.
13. ↑  «Η Πορεία ως το Final Four», άρθρο στον ιστότοπο WePlayBall.gr, 6 Φεβρουαρίου 2009.
14. ↑  «Στον τελικό Εσπερίδες-Φάληρο» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 7 Μαρτίου 2009.
15. ↑  «Στον τελικό δια περιπάτου το Φάληρο», άρθρο στον ιστότοπο του ΣΠΟΡ FM, 7 Μαρτίου 2009.
16. ↑  «Αρης Χολαργού-Παναθηναϊκός: 43-80»[*νεκρός σύνδεσμος*], άρθρο στον ιστότοπο Sport24.gr, 8 Μαρτίου 2009.
17. ↑  «Το Κύπελλο Ελλάδας γυναικών», άρθρο στον ιστότοπο Zougla.gr, 11 Οκτωβρίου 2009.
18. ↑  «Ο Άρης νικητής στο μπαράζ», άρθρο στον ιστότοπο OnSports.gr, 5 Ιουνίου 2011.
19. ↑  «Μπαράζ Α2 γυναικών Μπαράζ Α2 γυναικών» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 5 Ιουνίου 2011.
20. ↑  «Τα αποτελέσματα στην πρεμιέρας των Γυναικών»[*νεκρός σύνδεσμος*], άρθρο στον ιστότοπο SentraGoal.gr, 6 Οκτωβρίου 2010.
21. ↑  «Διαλύεται ο Αρης Χολαργού!», άρθρο στον ιστότοπο WePlayBall.gr, 9 Ιουλίου 2011.
22. ↑  «Αποτελέσματα Β' ΕΣΚΑ: Τέλος στην κανονική περίοδο, "βολεύτηκαν" Φιλαθλητικός και Κουκουβάουνες, αγωνία για Παλλήνη!», άρθρο στον ιστότοπο WePlayBall.gr, 21 Μαρτίου 2013.
23. ↑  «Στην Α ΕΣΚΑ ο Ωρωπός - Το βλέμμα στα πλέι οφ τώρα...» Αρχειοθετήθηκε 2015-04-28 στο Wayback Machine. άρθρο στον ιστότοπο WomenSports.gr, 21 Μαρτίου 2013.
24. ↑  «Αποτελέσματα Γ ΕΣΚΑ: Αήττητο πρωτάθλημα για Κρόνο Γέρακα, φιέστα στα Σεπόλια!», άρθρο στον ιστότοπο WePlayBall.gr, 27 Μαρτίου 2014.
25. ↑  «Αποτελέσματα Γ ΕΣΚΑ: Αήττητοι πρωταθλητές Αγιος Θωμάς και Δάφνη Δαφνίου!», άρθρο στον ιστότοπο WePlayBall.gr, 2 Απριλίου 2015.
26. ↑  «Αποτελέσματα Μπαράζ Γ ΕΣΚΑ: Επέστρεψε στη Β κατηγορία ο Παπάγου!», άρθρο στον ιστότοπο WePlayBall.gr, 6 Απριλίου 2015.
27. ↑  «Στη Β' Ε.Σ.Κ.Α. ο Παπάγος» Αρχειοθετήθηκε 2015-04-12 στο Wayback Machine. άρθρο στον ιστότοπο WomenBasket.gr, 7 Απριλίου 2015.
28. ↑  «Το νέο Δ.Σ. του Α.Κ.Ο. Άρη Χολαργού»[*νεκρός σύνδεσμος*], άρθρο στον ιστότοπο BoreiaGeitonia.gr, 20 Οκτωβρίου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* A.K.O. Aris Holargou, πληροφορίες στην επίσημη ιστοσελίδα της FIBA Europe για την ομάδα που συμμετείχε στο EuroCup Women 2008-09. (Αγγλικά)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Γυναικών Ε.Σ.Κ.Α. 2021-2022 |
| --- |
|  |
| 1ος Όμιλος | 
* Άγιος Ελευθέριος
* Άμιλλα Περιστερίου
* Άρης Πετρούπολης
* Θρίαμβος Αθηνών Δάφνης
* Ιωνικός Νέας Φιλαδέλφειας
* Νέα Κηφισιά
* Παγκράτι
* Προμηθέας Χαλανδρίου
 |  |
|  |
| 2ος Όμιλος | 
* Άγιος Θωμάς Γουδί
* Αναγέννηση Μαραθώνος
* Άρης Χολαργού
* Δόξα Βύρωνος
* Ένωση Γαλατσίου
* Κρόνος Γέρακα
* Νέα Ιωνία
* Τούφα Χαλανδρίου
 |

 |